Diari Oficial de la Generalitat Valenciana


Sumari del DOGV 7865, del 05-09-2016 (2016/6823)

RESOLUCIÓ de 26 d'agost de 2016, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7865

Data del DOGV
:   05-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6823


Data del document
:   26-08-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 26 d'agost de 2016, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana. [2016/6823]  
Antecedents de fet  
  
1. Per Resolució de 18 de febrer de 2016, del president de l'Agència Valenciana del Turisme, publicada en el Diari Oficial de la Comunitat Valenciana número 7732, del dia 2 de març de 2016, es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana per als projectes que s'emmarquen en els programes que es detallen en l'annex I de l'esmentada resolució, que són els següents:  
Programa 1, Adequació i posada en valor turístic dels recursos: 1.740.000 euros.  
Programa 2, Impuls al turisme sostenible: 250.000 euros. (150.000 cap. VII i 100.000 cap. IV)  
Programa 3, Impuls a l'excel·lència turística: 80.000 euros.  
Programa 4, Millora de la senyalització turística: 200.000 euros.  
Programa 5, Impuls imatge de les destinacions turístiques: 750.000 euros.  
Programa 6, Adequació i millora de les instal·lacions de la xarxa Tourist Info: 270.000 euros.  
  
2. Amb diferents dates van tindre entrada en l'Agència Valenciana del Turisme diverses sol·licituds d'ajuda, acollides als esmentats programes, que han donat lloc a la instrucció dels expedients esmentats en els documents annexos, adjunts a la present resolució.  
  
3. D'acord amb el que estableix l'article 8.2 de la resolució de convocatòria, es va reunir la Comissió d'Avaluació d'Ajudes, en sessió de data 7 de juliol de 2016, i va adoptar, entre altres, els acords següents:  
  
1r. Informar desfavorablement sobre les sol·licituds que figuren en el document annex III de l'acta de la sessió, Sol·licituds desfavorables P1, P2, P3, P4, P5 i P6, als efectes de concessió d'ajuda pels motius següents:  
Per no correspondre el projecte amb l'objecte o les actuacions subvencionables establides en la convocatòria d'ajudes.  
Per presentació de la sol·licitud fora de termini establit en la convocatòria d'ajudes.  
Per ser el cost subvencionable inferior a l'establit en la convocatòria d'ajudes.  
Per no haver aconseguit la sol·licitud la puntuació mínima exigida en la resolució de convocatòria d'ajudes.  
Per haver obtingut una puntuació inferior a la mínima establida per la Comissió d'Avaluació.  
Per no poder ser el sol·licitant beneficiari de l'ajuda segons estableix la resolució de convocatòria d'ajudes.  
2n. Traslladar l'acord anterior a la directora de l'Agència Valenciana del Turisme.  
4. En data 12 de juliol de 2016, la directora de l'Agència Valenciana del Turisme va dictar proposta de resolució de denegació d'ajudes a les sol·licituds a què es refereix l'antecedent tercer, aquesta proposta va ser notificada per mitjà de publicació en el Diari Oficial de la Comunitat Valenciana número 7841, del dia 1 d'agost de 2016, es va posar de manifest l'expedient als interessats i se'ls va concedir un termini de 10 dies per a la presentació d'al·legacions.  
5. Vençut el termini establit en la referida proposta de resolució, s'han presentat diverses al·legacions, els corresponents expedients dels quals no són objecte de la present resolució i limitant, per tant, els efectes d'aquesta a aquells expedients els sol·licitants dels quals no han presentat al·legacions.  
6. En el document annex de l'esmentada proposta de Resolució de 12 de juliol de 2016, s'han advertit els següents errors materials: Expedient núm. PAV-460-16. Apartat Total punts, on diu 0,00 ha de dir 2,00; expedient STA-183-16. Apartat Total punts, on diu 5,00, ha de dir 0,00; expedient STC-113-16. Apartat cod. denegació, on diu 15, ha de dir 13; expedient IDC-329-16. Apartat cod. denegació, on diu 18, ha de dir 5. Les dites circumstàncies queden esmenades en l'annex de la present resolució.  
Als anteriors antecedents de fet resulten d'aplicació els següents  
  
  
Fonaments de dret  
1. La Resolució de 18 de febrer de 2016, del president de l'Agència Valenciana del Turisme, per la qual es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
2. La competència per a dictar la present resolució l'exerceix el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
3. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
4. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació i així ve previst en l'article 9.3 de la Resolució de 18 de febrer de 2016, per la qual es convoquen les presents ajudes.  
Vistos els anteriors antecedents de fet i fonaments de dret, resolc:  
  
Primer. Denegar la subvenció als sol·licitants de les ajudes que figuren en el document annex I de la present resolució, amb indicació del motiu de denegació, corresponents al Programa 1, Adequació i posada en valor turístic dels recursos, Programa 2, Impuls al turisme sostenible, Programa 3, Impuls a l'excel·lència turística, Programa 4, Millora de la senyalització turística, Programa 5, Impuls imatge de les destinacions turístiques, i Programa 6, Adequació i millora de les instal·lacions de la xarxa Tourist Info, de la Resolució de 18 de febrer de 2016 per la qual es regeix la present convocatòria.  
  
Segon. Publicar la present resolució en el Diari Oficial de la Comunitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, comptat des de l'endemà de la notificació, tot això de conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 26 d'agost de 2016.- El president de l'Agència Valenciana del Turisme: Francesc Colomer Sánchez.